*Ezért azután a zsidók még inkább meg akarták ölni, mert nemcsak megtörte a szombatot, hanem saját Atyjának is nevezte Istent, és így egyenlővé tette magát az Istennel.* Jn. 5,18

Az előző versben megfogalmazott válasz haragra indította a Jézust hallgató tömeget. A Mindenható Isten lenne ennek az embernek az Atyja? Egy családba tartozna Vele?

Na ne! És már nyúlnak is a kövek után!

Itt a klasszikus probléma: én tudom, hogy ez lehetetlen. De mi lehetetlen a Mindenható Istennek? Szögezzük le: semmi! Az „én tudom” a gond. Mert ki a mérce ebben az esetben? Az ember, és könnyen belátható, hogy a mindentudó Istenhez képest elég szerény ismerettel.

Sajnos, nincs biztos védelem az ellen, hogy ne kerüljünk hasonló helyzetbe. Elképzelésünk és legjobb tudásunk szerint egy helyzet, dolog tűnhet lehetetlennek, de Isten szemében ugyanaz a dolog csak semmiség, apróság. Félre a gondolatok szőtte korlátokkal! *Vadon Gyula*